staqsa lill- Ministru għall-Ambjent, Żvilupp Sostenibbli u Tibdil fil-Klima: Jista' l-Ministru jgħid kemm ġew maqlugħa kif ukoll imħawla arbuxelli ġodda tul dawn l-aħħar erba' snin f'Santa Luċija? Ninforma lil Onor. Interpellant li l-informazzjoni li ġiet mitluba hija bbażata biss fuq statisika li għandu dan il-Ministeru, b' mod partikulari t' Ambjent Malta (li qabel kien id-Direttorat tal-PARKS u s-sezzjoni tal-Monitoring Environment Landscape Project – MELP, li jieħdu ħsieb il-kuntratt li għandu l-Gvern Ċentrali mal-ELC). Dan qed jigi kjarifikat minħabba l-fatt li hemm entitajiet oħra li jistgħu jikkontribwixxu għal tħawwil ta' siġar u arbuxxel fil-lokalitajiet kollha ta' Malta. Eżempju ta dan huwa li kull Kunsill Lokali għandu kuntratt li jieħu ħsieb ix-xogħlijiet relatati ma' fil-lokalità rispettiva u l-interventi li jsiru jkunu direzzjonati direttament minn naħa tiegħu. Hemm wkoll interventi li jsiru minn entitajiet mhux governattivi fejn jitħawlu numru ta speċi f'diversi żoni skont programm jew proġett li jkunu qed jagħmlu dawn l-istess għaqdiet. Mill-Ministeru tiegħi fil-lokalità ta' Santa Luċija f'dawn l-aħħar erba' snin ġew maqlugħa 20 Lantana Montevidensis u ġew imħawwla 20 Lantana Montevidensis.
SANTA LUĊIJA - ARBUXELLI